钦定古今图书集成/明伦汇编/官常典/第490卷 > 张士贵
## 钦定古今图书集成/明伦汇编/官常典/第490卷 > 张士贵

按《唐书》本传：“士贵，虢州卢氏人。本名忽峍。弯弓百五
十斤，左右射无空发。隋大业末，起为盗，攻剽城邑，当
时患之，号忽峍贼。高祖移檄招之，士贵即降，拜右光
禄大夫。从征伐有功，赐爵新野县公。又从平洛，授虢
州刺史。帝曰：‘顾令卿衣锦昼游耳’。进封虢国公，右屯
卫大将军。贞观七年，为龚州道行军总管，破反獠还。”
太宗闻其冒矢石先登，劳之曰：“尝闻以忠报国者不
顾身，于公见之。”累迁左领军大将军。显庆初卒，赠荆
州都督，陪葬昭陵。